Ir-Regolament tal-Kummissjoni (KEE) Nru 148/83
tal-21 ta' Jannar 1983
li jintroduċi sistema ta' sorveljanza li tosserva l-esportazzjoni ta' ċerti prodotti tas-sajd
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 3796/81 tad-29 ta' Diċembru ta' l-1981 dwar l-organizzazzjoni komuni tas-suq tal-prodotti tas-sajd [1], u b'mod partikolari l-Artikoli 25(5) u 31 tiegħu,
Billi ir-rifużjonijiet fuq prodotti tas-sajd huma fissi b'referenza għall-importanza ekonomika ta' l-esportazzjonijiet ippjanati;
Billi s-sitwazzjoni f'ċerti swieq li jikkostitwixxu l-istabbilimenti prinċipali għall-kavalli sħaħ iffriżati ma hijiex stabbli; billi għandha tiġi introdotta sistema ta' sorveljanza sabiex ix-xejra ta' l-estportazzjonijiet tista' tiġi monitorjata aktar mill-viċin;
Billi, għal dan il-għan, għandu jkun hemm sistema ta' komunikazzjoni bejn l-Istati Membri u l-Kummissjoni sabiex ċerta informazzjoni supplimentarja meħtieġa għall-iffissar tar-rifużjonijiet fuq esportazzjonijiet tista' tinkiseb f'intervalli regolari;
Billi il-miżuri previsti f'dan ir-Regolament huma skond l-opinjoni tal-Kumitat ta' Gestjoni għal Prodotti tas-Sajd,
ADOTTAT DAN IR-REGOLAMENT:
Artikolu 1
Dan ir-Regolament jistabbilixxi r-regoli għall-introduzzjoni ta' sistema ta' sorveljanza li tħares l-esportazzjoni tal-kavall sħiħ u ffriżat fi ħdan is-sistema ta' rifużjoni fuq l-esportazzjoni.
Artikolu 2
L-Istati Membri ghandhom jikkomunikaw lill-Kummissjoni, għal kull xahar tas-sena u mhux iktar tard minn tliet ġimgħat wara x-xahar in kwistjoni, id-data elenkata fil-forma fl-Anness.
Artikolu 3
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Ufficjali tal-Komunitajiet Ewropej.
Għandu japplika l-ewwel għad-data ta' Settembru 1982.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta' Jannar 1983.